再繼權之嚴韵二首  其二
作者：劉弇
朝代：宋

paragraphs: 東風入顛毛，非復故時綠。
生涯蠹蟫裏，術智謾蛇足。
晚作芸香游，頗復窺叢目。
乾坤開清明，物色洗瞻矚。
謬當匠石寄，楹桷翰夏屋。
追隨金閨彥，懷抱鄒律燠。
新詩閒模寫，勇若驅妾僕。
千秋赤壁後，英爽得瑜肅。
朝來牆頭花，皖皖弄膏沐。
歸期莽難求，不啻襥被宿。
端成心賞違，誰念客當速。
聽取提壺聲，勿負慇懃趣。